Sekolah Kebangsaan Kampong Bahru, Lenga

Sekolah Kebangsaan Kampong Baharu atau panggilan ringkasnya SKKB, merupakan sebuah Sekolah kebangsaan yang terletak di Jln Cempedak, Kampong Baharu Melayu, Km 45. SK Kampong Baharu adalah sekolah Gred B. Terletak di kawasan luar bandar. Jarak dari sekolah ini ke Bandar Maharani adalah 48km. Pada tahun 2001, sebuah makmal komputer telah didirikan dan pada tahun 2004 sebuah astaka di Dataran Kejat telah dibina secara bergotong-royong oleh pihak sekolah dengan kerjasama Persatuan Ibu Bapa dan Guru sekolah. Selain itu, susur gajah telah dibina dari Makmal Komputer ke Blok A. Berhampiran Makmal Komputer dibina sebuah tangga yang landai untuk kegunaan warga sekolah ke Bangunan Blok B dan Pusat Kegiatan Guru (PKG).

BUTIRAN ASAS SEKOLAH

Sejarah 
Diasaskan oleh Tuan Hj. Abdul Hamid bin Hj. Fadzil iaitu mantan Penghulu Mukim Lenga pada 13 Jun 1954. Sekolah ini dibina secara gotong-royong dengan menggunakan kayu oleh penduduk tempatan iaitu penduduk Kampung Melayu Batu 28, Lenga. Diantara tokoh yang terlibat dalam pembinaan sekolah ini ialah Encik Yahya bin Mustam, Encik Samsudin bin Hj. Tahir dan Tuan Hj. Musman bin Abd Majid. Jumlah murid ketika itu seramai 7 orang dan seorang guru. 

Pada tahun 1981, bangunan baru sekolah telah didirikan dengan peruntukan sebanyak RM 600,000 daripada Kementerian Pelajaran Malaysia. Bangunan tersebut mengandungi 8 buah bilik darjah, pejabat, perpustakaan, bilik sembahyang, bilik TV dan sebuah kantin. Bangunan tersebut mula digunakan pada penghujung persekolahan penggal ketiga tahun 1982. Sekolah ini telah dirasmikan pada 17 Februari 1985 oleh YB Tuan Hj. Bujang bin Ulis iaitu Timbalan Menteri Pelajaran ketika itu.

Keadaan permukaan SK Kampong Baharu berbukit. Padang sekolah terletak pada aras pertama. Kantin dan Dataran Kejat pada aras kedua, Bangunan Blok A terletak pada aras ketiga dan bangunan baru Blok B serta PKG Lenga terletak pada aras keempat. 

           Kelas Pendidikan Khas (Masalah Pembelajaran) telah diwujudkan di sekolah ini dengan menggunakan Bilik Guru Blok A. Pada masa yang sama juga pondok jaga telah dibina. Pada tahun 2006, sebuah bangunan Prasekolah telah dibina dan Kelas Pendidikan Khas dinaiktaraf serta kelas J-QAF bermula dengan rasminya. Pada tahun 2008 sebuah bangunan tiga tingkat (Blok B) yang menempatkan Bilik Pentadbiran, 2 Bilik Darjah, Kelas Pemulihan, Bengkel Kemahiran Hidup, Bilik SPBT, Surau dan lain-lain telah dibina bersama dengan Bilik Kebal dan tempat letak kereta. Anggaran keseluruhan pembinaan ini menelan belanja RM 2.3 juta. Sebuah dewan terbuka yang dinamakan Dewan Sri Baharu didirikan pada Disember 2008 dengan kos RM 200,000. Pada 2007 satu bangunan baru telah ditubuhkan untuk mewujudkan kelas Prasekolah

             Pada 24 April 2009, bangunan 3 tingkat, bilik kebal dan tempat letak kereta telah diserahkan kepada pihak pengurusan sekolah dan pihak sekolah dan pihak sekolah terus menggunakan hingga ke hari ini. Pada 16 Februari 2011

Pencapaian

Alamat
Sekolah Kebangsaan Kampong Bahru
Jln Cempedak, Kampong Baharu Melayu, Km 45 
84040, Lenga
Johor, Malaysia
Telefon:  6069711533
Fax:  6069711533
Web: http://jba5024.1bestarinet.net/web

Pautan luar 
 
 

Kampong Bahru
Kampong Bahru